דראגן בנדר

דראגן בנדר (באנגלית: Dragan Bender; נולד ב-17 בנובמבר 1997) הוא כדורסלן קרואטי המשחק בעמדת הפאוור פורוורד. נבחר במקום הרביעי של דראפט ה-NBA 2016.

קריירה מקצועית
אירופה
בנדר נולד בעיירה קפלינה (Čapljina) שבבוסניה והרצגובינה. בגיל 12 החל להתאמן יחד עם אחיו באקדמיה לכדורסל שניהל ניקולה וויצ'יץ' בספליט שבקרואטיה, ושיחק בקבוצת הנוער של ק.ק ספליט.

בעונת 2013/2014 שיחק במדי ריבולה קאשטלה מהליגה הקרואטית השנייה וסייע לה להעפיל לליגת העל.

ביוני 2014 הוחתם על ידי מכבי תל אביב לארבע שנים עם אופציה להארכת ההתקשרות בשלוש שנים נוספות. בעונתו הראשונה בישראל שיחק בעירוני רמת גן מהליגה הלאומית, וקלע 10.1 נקודות וקלט 7.4 ריבאונדים בממוצע למשחק. בעונת 2015/2016 עבר לשחק במכבי תל אביב, וב-26 משחקי ליגה רשם ממוצעים של 5.4 נקודות ו-2.7 ריבאונדים למשחק. באותה עונה זכה עם הקבוצה בגביע הליגה ובגביע המדינה.

פיניקס סאנס
בנדר נבחר במקום הרביעי בדראפט ה-NBA 2016 על ידי פיניקס סאנס, וביולי 2016 חתם בקבוצה. בעונתו הראשונה ב-NBA אכזב עם ממוצע של 3.4 נקודות למשחק בלבד, ב-35.4% קליעה מהשדה.

מילווקי באקס
ב-25 ביולי 2019 חתם במילווקי באקס. לאורך ארבעת חודשיו במילווקי שותף בשבעה משחקים בלבד, עד ששוחרר מהקבוצה בפברואר 2020.

גולדן סטייט ווריורס
ב-23 בפברואר 2020 חתם על חוזה לעשרה ימים בקבוצת גולדן סטייט ווריורס, וב-5 במרץ חתם על חוזה נוסף לעשרה ימים.

 מכבי תל אביב 
ב-27 בספטמבר 2020, ארבעה ימים לפני משחקה הראשון של מכבי תל אביב ביורוליג, חזר בנדר לקבוצה.

 אוברדוירו 
בקיץ 2022 חתם באוברדוירו מליגת העל הספרדית. ב-10 בדצמבר, לאחר ששיחק בעשרה משחקים, נפצע ברצועה הצולבת הקדמית של ברכו השמאלית וסיים את העונה. בשל הפציעה הוא החמיץ גם את עונת 2023/2024.

נבחרת קרואטיה
ב-2012 היה השחקן הצעיר ביותר ששיחק בנבחרת קרואטיה באליפות אירופה עד גיל 16 שהתקיימה בליטא ובלטביה. ב-2013 שיחק במדי הנבחרת עד גיל 16 באליפות אירופה שהתקיימה באוקראינה בה סיימה במקום השישי. הוא רשם באליפות ממוצע של 9.8 נקודות, 10.8 ריבאונדים ו-4.1 אסיסטים למשחק. ב-2014 היה השחקן הצעיר ביותר בסגל נבחרת קרואטיה באליפות אירופה עד גיל 18 שהתקיימה בטורקיה. הנבחרת סיימה במקום השלישי ובנדר נכלל בחמישיית הטורניר. הוא רשם ממוצעים של 14.4 נקודות, 10.4 ריבאונדים (שלישי בטורניר), 4.9 אסיסטים (שלישי בטורניר) ו-2.2 חסימות למשחק (ראשון בטורניר). בנדר נכלל תחילה בסגל קרואטיה לאליפות העולם עד גיל 19 שהתקיימה ביוון ב-2015, אך נופה מהנבחרת לפני תחילת המשחקים בשל סכסוך מסחרי: עקב כך שההתאחדות הקרואטית הייתה חתומה על חוזה עם חברת "נייקי", ולבנדר היה חוזה עם חברת "אדידס".

ב-2017 זומן לנבחרת קרואטיה הבוגרת ושיחק באליפות אירופה אותה סיימה הנבחרת במקום העשירי. בנדר רשם באליפות ממוצע של 4.3 נקודות ו-2 ריבאונדים למשחק.

סטטיסטיקות הקריירה
ביורוליג
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  מכבי תל אביב 7  0  10.5  0.333  0.250  0.500  1.4  0.6  0.3  0.4  2.1 קריירה 7  0  10.5  0.333  0.250  0.500  1.4  0.6  0.3  0.4  2.1

בעונה הסדירה של ה-NBA
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  פיניקס 43  0  13.3  0.354  0.277  0.364 2.4  0.5  0.2  0.5  3.4  פיניקס 82  37  25.2  0.386  0.366  0.765  4.4  1.6  0.3  0.6  6.5  פיניקס 46  27  18.0  0.447  0.218  0.593  4.0  1.2  0.4  0.5  5.0  מילווקי 7  0  13.0  0.476  0.444  0.667  2.9  1.3  0.0  0.7  3.7 גולדן סטייט 9  3  21.7  0.437  0.324  0.727  5.9  2.1  0.4  0.4  9.0 קריירה 187  67  20.1  0.399  0.323  0.654  3.9  1.3  0.3  0.6  5.4

קישורים חיצוניים

 פרופיל, באתר מכבי תל אביב






 Croatian phenom or Game of Thrones creation? Introducing Dragan Bender, ספורטס אילוסטרייטד, 6 באוגוסט 2014

הערות שוליים

קטגוריה:כדורסלני מכבי תל אביב
קטגוריה:כדורסלנים קרואטים
קטגוריה:כדורסלני מכבי עירוני רמת גן
קטגוריה:כדורסלני פיניקס סאנס
קטגוריה:כדורסלני מילווקי באקס
קטגוריה:בחירות דראפט של פיניקס סאנס
קטגוריה:כדורסלני נבחרת קרואטיה
קטגוריה:כדורסלני גולדן סטייט ווריורס
קטגוריה:כדורסלני ויסקונסין הרד
קטגוריה:כדורסלני אוברדוירו
קטגוריה:קרואטים שנולדו ב-1997